**Langelinjeforløbet 1.m 2014 – Middelalderen herunder folkeviser, sagaer og folkeeventyr.**

**Middelalder (1000-1500)**

|  |
| --- |
| **[https://sites.google.com/site/danskfag/_/rsrc/1280322341186/litteratur-1/litteraturhistorisk-oversigt/middelalder/Kalkmaleri.PNG?height=232&width=400](https://sites.google.com/site/danskfag/litteratur-1/litteraturhistorisk-oversigt/middelalder/Kalkmaleri.PNG?attredirects=0)**  **Folkeviser**    **Mundtlig overlevering**: Anonym digtning - flere udgaver af "samme" vise. Fordi folkeviserne oprindelig var en mundtlig digtning (sange, viser), der ikke var nedskrevet, men gik i arv fra sanger til sanger, findes de enkelte viser i mange variationer.    **Nedskrivning**: Viserne bliver først nedskrevet mellem 1500 og 1800. Det er adelen og især adelens kvinder, der sørger for det. I 1591 kommer Anders Sørensen Vedels bog ”Et hundrede udvalgte danske folkeviser"    **Tilblivelse**: Folkevisens storhedstid er fra o. 1200-1500. Folkeviserne har rødder i den europæiske balladegenre  De to dominerende visetyper:    Trylleviser: dæmoni, overnaturlige væsener, overtro.    Ridderviser: realistiske, angår konflikter omkring slægt, ægteskab, jord og blodhævn.  **Fortælletræk:** Trefaset forløb: Hjemme – ude – hjemme (Harmoni, disharmoni og harmoni på et højere plan)  1) Udgangssituation: udrejse/hjemme  2) Konfliktfase:problemet opstår ofte borte fra hjemmet, ofte i forbindelse med kritiske overgange som fødsel og forlovelse.  3) Afslutning: Konsekvens (den gode eller onde lykke).    Stærkt fortællende/handlingspræget. Episk i strofernes kronologiske forløb. Lyriske indslag (følelse, stemning, varsel) i omkvæd.    Stereotype udtryk (formelsprog): faste vendinger (ex: "under ø"),der går igen fra vise til vise. De fungerer som hjælp til hukommelsen eller er belejlige i forhold til rimene ("under ø" rimer på "mø", "dø(d)" og "guld så rød" ).  Syrebadsteknik: fokus på handling - ofte voldsomme tidsspring i kronologien, også umiddelbart mellem to strofer. Sparsom personbeskrivelse: personerne er typer.  Adfærdsbeskrivende stil: dvs. en stil der ikke gør meget ud af at berette om følelser, men i stedet holder sig til den ydre adfærd.    Personbeskrivelse: Personerne er typer, der ikke tildeles individuelle træk.    Faste normer for, hvad der kan stå i hver linje af den 4-linjede strofe: 1. linje præsenterer en person, 2. linje giver en karakteristik af vedkommende, 3. og 4. linje beskriver personens handling eller udfyldes med en replik.  **Indhold**: Adeligt riddermiljø - ridderliv. De sjældne skæbner belyses - oftest hvor normer brydes med fortabelse som resultat. Det går ofte galt (især i de tidlige viser), når individets lyst sættes over slægtens interesse (moralen lægger op til fornuftsægteskab).  Ridderviser: konflikt mellem mennesker, social forklaring, realistisk, social konflikt, tema omkring hævn. Konflikten står ofte mellem slægtens og individets personlige interesser.    **Trylleviser:** Konflikt med dæmon, overnaturlig forklaring, tema omkring forlovelse og forførelse. Konflikten står ofte mellem slægtens interesser og individets drifter.    I de senere viser efterhånden sympati med normbryderen, kærlighedsægteskab bliver en mulighed, og den kristne tro får en mere og mere central betydning.  **Samfund**: Feudalt slægtssamfund - kontraktsamfund, stærkt normstyret, - individet underlagt slægtens interesser, men begyndende opløsning af slægtsmagten til fordel for en stigende individualisering og centralisering af samfundet, juraen og magten.    **Funktion**: Folkeviserne er danseviser, der skal underholde, men de skal også belære om hvordan man skal opføre sig, og hvordan det kan gå galt, hvis man ikke gør det.      **Folkeeventyr**  Sent nedskrevet, som folkeviserne, og de er oprindeligt overleveret mundtligt. Fortælleren levede af at fortælle eventyr mod at få husly og føde som betaling. Fortælleren var således en gennemrejsende. Dette bevirker også, at der ofte findes mange versioner af det samme eventyr.  Fortolkningsmetoden til folkeeventyr kan med fordel være en psykologisk metode.  **Mundtlig overlevering**. Mange udgaver af det samme eventyr.  **Tilblivels**e: kendt siden vikingetiden. International genre. De samme motiver og personer kendes fra eventyr på tværs af kulturer.  **Nedskrivning**:  De fleste folkeeventyr, som vi kender i dag, blev nedskrevet i1800-tallet. I**Episke love i folkeeventyret:**  **Overskuelighed**. I eventyret optræder der altid få personer og yderst få kræfter griber ind i et menneskes liv. Hver scene har som regel kun to handlende personer.  **Modsætningsloven**. Når to personer er til stede samtidig i eventyret er de som regel modsætninger. Det er måske den onde overfor den gode, den fattige overfor den rige, den dumme overfor den kloge osv.  **Midtpunktloven**. Handlingen arrangeres  altid omkring en hovedperson. Eventyret tager kun det med, der vedkommer hovedpersonen, alt andet udelades.  **Tvillingeloven**. Når to personer er fælles om en handling, er de svagere end en enkelt, der gør det samme.  **Tretalsloven**. Tretallet signalerer, at noget er særlig vanskeligt eller farligt at overkomme. En gang er så at sige ikke nok! De tre gentagelser kan antyde en gradvis overvindelse af vanskeligheder, eller en stadig voksende vanskelighed.  **Gentagelse**. Når folkeeventyr benytter gentagelser, er det formodentlig for at understrege, hvor væsentlig den pågældende handling er, men gentagelsen og herunder også tretalsloven har også den praktiske funktion, at fortælleren kan holde rede på sit stof.  **Bagvæg**t. Når flere ens situationer følger efter hinanden, ligger hovedvægten på den sidste: f.eks. den yngste af tre brødre, det sidste af tre forsøg.  **Forvæg**t.  Personer med den høj social status (ex. konger) nævnes før personer med lavere sociale status (ex. prinser)  **Indledningens hvileregel**. I eventyrets begyndelse går man fra det hvilende til det stærkt bevægede, fra det enkelte til det mangfoldige.  **Afslutningens hvileregel**. Eventyret slutter efter en afgørende begivenhed, men gør det ikke pludseligt. Det må ikke give et ryk i tilhørerne; stemningen skal have tid til at lægge sig til ro og gradvis svinde bort fra hovedoptrinnet. For at skabe ro  tilsættes ofte en særlig slutning, Hvor man får noget at vide om hovedpersonens skæbne.  **Skematisering**. Eventyret skematiserer stoffet. Ensartede personer og hændelser gøres så ens som muligt og handlingen inddrager kun de mest nødvendige elementer og undlader alt unødvendigt  **Anskuelighed**. Eventyret gør brug af meget enkle modsætninger, og personernes handlinger skal nøje passe til deres funktion i eventyret.  **Handlingens ligeløb**. Eventyret bevæger sig hele tiden frem mod næste logiske punkt i handlingens årsagskæde. Det vender ikke tilbage til noget, der tidligere er sket, og det flytter ikke skuepladsen med mindre handlingen nødvendiggør det.  **Nb.**  **Personbeskrivelserne i folkeviser, folkeeventyr og ridderviser er baseret på adfærdsbeskrivelser. Vi får at vide, hvordan den unge mand eller kvinde agerer fra en ydre synsvinkel, hvortil vi må tolke, hvad der evt. foregår inde i individet. Dette er et vigtigt karakteristika, da kulturen og samfundet i middelalderen var baseret på slægtens ret over individet, hvorfor man faktisk sjældent ser, hvordan det enkelte individ oplever en begivenhed. Personerne er flade og repræsentative: En 15årig pige er symbolsk for alle piger, der er midt i overgangen fra barn til voksen med de fare, der lurer i forhold til denne overgang.**  **Det ansås for at være forkert at handle imod slægtens ønsker, hvilket bl.a. ses i giftermålet. Man giftede sig for at sikre slægtens fremtid. Man gifter sig ikke af kærlighed men af hensyn til slægten.**  **Blodhævn er slægtens hævn af en uretfærdighed begået mod et individ i slægten. Krænkes et individ i slægten, så krænkes HELE slægten, så dette hævnes mod et vilkårligt individ i den fjendske slægt. Man kunne ikke klare sig uden sin slægt, så blev man gjort slægtløs, så ville man næppe overleve.**  Folkeeventyrernes funktion: Formodentlig har folkeeventyr haft flere forskellige funktioner. De har skullet underholde, tilfredsstille drømmen om at få et bedre liv (husk at man i den virkelige middelalder stort set ikke havde en social mobilitet i samfundet: realistisk set gifter den fattige bondepige sig ikke med prinsen på den hvide hest! Men drømmen har sikkert været dejlig☺)Folkeeventyrerene har givetvis haft en adfærdsregulerende funktion: som træder frem via en belæring om, hvordan man begår sig i livet, og hvad en passende moral er (slægten over individet).  **Undergenrer:**     * **Trylleeventyr** indeholder overnaturlige væsner, magiske egenskaber og genstande. De kan med fordel tolkes ud fra en psykologisk metode. * **Skæmteeventyr** der  gør grin med de rige, de mægtige, det bestående; historier, der gør grin med de svage og de dumme; historier, der gør grin med officielle normer; molbohistorier, dvs. fortællinger, der gør grin med en bestemt egns befolkning, som traditionelt anses for dum; Skæmteventyr kendes allerede fra oldtidens Grækenland. * **Formeleventyr** omfatter remser som f.eks. "Tjeneren sender bud efter slagteren, der skal dræbe kalven, der ikke vil drikke af floden, der ikke vil slukke ilden, der ikke vil brænde stokken, der ikke vil slå hunden, osv.". |

[Danskfaget 2014]